Държавен вестник, бр. 106, 2025 г., стр. 65

БРОЙ  106	
Д Ъ Р Ж А В Е Н  В Е С Т Н И К 	
СТР.  65   
1. 
Изисквания към кандидатите 
1.1. Изисквания към кандидатите за входящо минимално образователно и/или входящо 
квалификационно равнище за придобиване на степени на професионална 
квалификация съгласно Закона за професионалното образование и обучение 
За придобиване на втора и трета степен на професионална квалификация по професията 
„Aсансьорна техника и съоръжения“ от Списъка на професиите за професионално образование 
и обучение (СППОО), утвърден от министъра на образованието и науката със Заповед № РД 09-
2230 от 09.08.2024 г., изискванията за входящото минимално образователно равнище към 
кандидатите са: 
1.1.1. За придобиване на втора степен на професионална квалификация: 
• за лица, навършили 16 години – завършен първи гимназиален етап. 
1.1.2. За придобиване на трета степен на професионална квалификация 
• за ученици – завършено основно образование; 
• за лица, навършили 16 години – придобито право за явяване на държавни зрелостни 
изпити или завършено средно образование. 
Изискването за входящо квалификационно равнище при продължаващо професионално 
обучение за придобиване на трета степен на професионална квалификация е придобита втора 
степен на професионална квалификация по същата професия. 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
 
2. 
Описание на професията 
2.1. Втора степен на професионална квалификация по професията 
Лицата, придобили втора степен на професионална квалификация по професията 
„Асансьорна техника и съоръжения“, могат да извършват монтаж, поддръжка и основни 
ремонтни дейности на елементи и възли от асансьори, ескалатори и други подемно-транспортни 
съоръжения. Разчитат работни чертежи и схеми, подготвят необходимите материали и 
инструменти, извършват монтаж на механични, хидравлични и електрически части на 
съоръженията и прилагат процедури за първоначални проверки на функционирането. 
Изпълняват основни дейности по периодична поддръжка – смазване, регулиране и 
почистване на подемна техника. Участват в технически проверки, подменят износени или 
повредени компоненти и асистират при по-сложни ремонти под ръководството на по-
квалифицирано лице. Работят с ръчни и електрически инструменти, използват измервателни 
уреди и следват инструкциите за безопасност. Попълват документация, свързана с отчет на 
извършените дейности, и съблюдават спазването на нормативните изисквания за безопасна 
експлоатация. 
Трудовата среда включва работа в затворени шахти, машинни помещения, върху 
покривни конструкции и в тесни пространства, често с необходимост от прецизни действия и 
внимание към детайли. За упражняване на професията се изисква добро здравословно 
състояние, базови познания по механика и електротехника, електрически схеми, хидравлични 
системи, правоспособност за работа с подемни съоръжения и готовност за работа в екип и при 
аварийни ситуации. 
За упражняване на професията „Асансьорна техника и съоръжения“ с придобита втора 
степен на професионална квалификация могат да бъдат изисквани следните правоспособности, 
съобразно нормативните актове и спецификата на извършваните дейности: